Diari Oficial de la Generalitat Valenciana


Sumari del DOGV 2480, del 30-03-1995 (1995/834263)

ORDRE de 14 de març de 1995, de la Conselleria de Cultura, per la qual es convoquen ajudes per al sector audiovisual a la Comunitat Valenciana per a 1995.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/14/(4)/dof/vci/html**

### Dades del document

Número de DOGV
:   2480

Data del DOGV
:   30-03-1995

Secció del DOGV
:   DISPOSICIONS GENERALS

Número del document
:   1995/834263


Data del document
:   14-03-1995

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 14 de març de 1995, de la Conselleria de Cultura, per la qual es convoquen ajudes per al sector audiovisual a la Comunitat Valenciana per a 1995.   
L'activitat audiovisual, en tant que manifestació i reflex de la realitat sociocultural d'un país, ha de ser fomentada i recolzada per les institucions amb competències per a això. Un dels objectius de la Conselleria de Cultura és l'estímul i el suport a la producció i la difusió audiovisual a la Comunitat Valenciana amb vista al desenvolupament i la consolidació del sector, i també l'estímul de la creació artística en aquest camp amb vista a la formació, desenvolupament i consolidació de professionals.  
Atés que una de les mesures que cal adoptar per a això és la concessió d'ajudes econòmiques que incentiven la producció cinematogràfica i audiovisual i la seua difusió, es preveu la possibilitat de concedir subvencions per al finançament de produccions de llarga i curta durada sobre projecte i també ajudes per a la realització d'activitats de caràcter cinematogràfic en els diferents ajuntaments de la Comunitat Valenciana, alhora que proposar incentius per a l'exhibició de produccions valencianes en les sales de la Comunitat. De la mateixa manera, i per tal d'incentivar la creació cinematogràfica, es preveu també la concessió d'ajudes a l'elaboració de guions.  
Per això, i d'acord amb els articles 2 i 31.4 de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià  
ORDENE:  
Primer  
Es convoca la concessió d'ajudes per al foment i el desenvolupament del sector audiovisual de la Comunitat Valenciana i s'aproven les bases per què es regiran aquestes ajudes, que s'inclouen en l'annex I d'aquesta ordre.  
Segon  
L'import global màxim d'aquestes ajudes és de 208 milions de pessetes, que es pagaran a càrrec de la línia 404/95 del programa pressupostari 455.10 Extensió i Promoció Cultural i de les Arts Interpretatives, del pressupost per a 1995 de la Generalitat Valenciana.  
DISPOSICIONS FINALS  
Primera  
S'autoritza el director general de Promoció Cultural a dictar les resolucions necessàries per a l'aplicació i desplegament d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que exhaureix la via administrativa, s'hi podrà presentar un recurs contenciós administratiu, en el termini de dos mesos a partir del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició s'haurà de comunicar prèviament a aquest òrgan. Tot això, d'acord amb l'article 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 14 de març de 1995  
La consellera de Cultura  
PILAR PEDRAZA MARTíNEZ  
ANNEX I  
Bases reguladores de la convocatòria pública per a l'adjudicació d'ajudes per al foment i el desenvolupament del sector audiovisual a la Comunitat Valenciana per a 1995   
CAPíTOL I  
Normes generals  
1. Objecte de les ajudes.  
Les ajudes regulades per aquesta ordre tenen per objecte donar suport a l'audiovisual en la Comunitat Valenciana, a través de la potenciació de les diferents activitats que es duen a terme en aquest camp, amb vista al desenvolupament i la consolidació del sector.  
2. Modalitats.  
La convocatòria consta de les modalitats d'ajuda següents:  
2.1 Ajudes a la producció de llargs metratges i sèries.  
2.2 Ajudes a la producció de creacions audiovisuals de curta durada.  
2.3 Ajudes a la creació de guions.  
2.4 Ajudes a la realització d'activitats de caràcter cinematogràfic promogudes per ajuntaments dels municipis de la Comunitat Valenciana.  
3. Beneficiaris.  
Dins dels límits pressupostaris i d'acord amb les condicions i criteris que estableixen les bases, podran obtenir ajudes, segons els casos, les persones físiques, les corporacions locals i les empreses de producció inscrites en el Registre Administratiu d'Empreses Audiovisuals de la Comunitat Valenciana que complesquen els requisits específics que s'expressen en cada modalitat i que realitzen les actuacions previstes en cada cas durant el present exercici.  
4. Sol·licituds. Requisits generals i normes de tramitació.  
4.1 El termini de presentació de sol·licituds serà d'un mes a partir de l'endemà de la publicació d'aquesta ordre en el Diari Oficial de la Generalitat Valenciana.  
4.2. Les sol·licituds s'hauran de formalitzar segons el model de l'annex II, que es facililtarà en les direccions territorials de Cultura, i hauran d'incloure la documentació següent:  
4.2.1 Fotocòpia del DNI i NIF del sol·licitant si es tracta de persona física, o de la persona que actue com a representant en el cas de persones jurídiques, i el document acreditatiu d'estar facultat per a exercir la representació.  
Les empreses aportaran l'escriptura de constitució i els poders notarials de qui tinga la representació. Els ajuntaments aportaran l'acord de la corporació corresponent.  
4.2.2. Dades bancàries, número de compte, agència i nom de l'entitat on el sol·licitant vulga rebre l'ajuda si li és concedida. És imprescindible que el titular del compte corrent siga el sol·licitant de la subvenció.  
4.2.3 Declaració sobre subvencions sol·licitades, percebudes o concedides i pendents de percepció per altres administracions o institucions públiques i privades per a la mateixa finalitat, justificant documentalment la seua quantia.  
4.2.4 Acreditació que el sol·licitant està al corrent de les seues obligacions tributàries amb la Hisenda Pública i davant la Seguretat Social, segons disposa l'Ordre de 7 de gener de 1991, de la Conselleria d'Economia i Hisenda, sobre justificació del compliment de les obligacions tributàries i davant la Seguretat Social per beneficiaris de subvencions concedides a càrrec dels pressupostos de la Generalitat Valenciana (DOGV núm. 1.477), que caldrà justificar mitjançant certificats expedits per la Tresoreria Territorial de la Seguretat Social i la Delegació d'Hisenda del domicili fiscal del beneficiari.  
4.2.5 En el cas d'empreses, comunitat de béns o cooperatives, hauran d'aportar a més:  
1. Fotocòpia del CIF i últim rebut de l'impost d'activitats econòmiques.  
2. Historial professional de l'empresa i pla de producció per als pròxims dos anys.  
3. En cas de ser nova productora, estructura del capital i programa empresarial.  
4.2.6 Els documents específics necessaris en cada modalitat d'ajuda i que es detallen els els capítols corresponents d'aquestes bases.  
4.3 La documentació requerida amb la sol·licitud s'haurà de dirigir a la Direcció General de Promoció Cultural de la Conselleria de Cultura, i podrà ser presentada en el Registre General de la Conselleria de Cultura, en les Direccions Territorials, en els centres d'informació de l'Oficina d'Informació, Iniciatives i Reclamacions de la Generalitat Valenciana, o podrà enviar-se per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les direccions territorials de Cultura enviaran les sol·licituds a la Direcció General de Promoció Cultural, la qual instruirà l'expedient corresponent.  
4.4 Si la sol·licitud no inclou totes les dades exigides o falta documentació acreditativa, s'instarà l'interessat perquè en el termini de 10 dies esmene aquests defectes, amb l'advertiment que si no ho fa la sol·licitud serà arxivada.  
4.5 El sol·licitant podrà remetre's a la documentació del Registre Administratiu d'Empreses Audiovisuals de la Comunitat Valenciana a l'efecte de les dades que ha d'acreditar, si presenta declaració escrita que aquestes dades no han tingut cap modificació.  
4.6 La Direcció General de Promoció Cultural podrà demanar a l'interessat la compareixença personal o l'aportació dels documents o de la informació que considere necessària per a l'estudi del projecte per al qual se sol·licita l'ajuda.  
5. Característiques de les ajudes.  
5.1 En termes generals, l'import de les ajudes regulades per aquesta ordre no podrà ser en cap cas d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de dur a terme el beneficiari.  
5.2 Les característiques específiques de les diferents ajudes són determinades en les normes particulars de cada una de les modalitats.  
5.3 A l'efecte del règim de concessió d'ajudes a la producció que regula aquesta ordre, s'entendrà per:  
- cost de la producció, la suma de les despeses necessàries per a la seua realització més la derivada dels conceptes següents, la quantia dels quals serà acreditada en la forma que s'indica tot seguit:  
a) La remuneració del productor executiu, siga o no siga titular de l'empresa, sols es computarà fins a un màxim del 5% del cost de la producció. S'acreditarà mitjançant el contracte subscrit, rebuts corresponents i justificants de l'ingrés en la Hisenda Pública de la quantitat retinguda a compte de l'impost sobre la renda de les persones físiques.  
b) Els interessos passius i les despeses de negociació de crèdits per al finançament de la producció, acreditats mitjançant certificat de l'entitat financera, sols seran computables en una quantia que no supere el 10% del cost de la producció.  
c) L'import de les despeses generals, acreditades per contractes, factures, rebuts o qualsevol altre mitjà documental d'acord amb la seua naturalesa, sols podrà computar-se en una quantia que, en conjunt, no supere el 5% del cost de la producció.  
d) Les despeses de publicitat i promoció de la producció s'acreditaran mitjançant els contractes i factures corresponents. No serà computable la quantita que supere el 30% del cost de la producció.  
e) Es consideraran també despeses integrants del cost de producció les despeses d'obtenció d'una banda de seguretat consistent en un internegatiu o en un color reversible intermedi i de les còpies obtingudes per a l'exhibició de la producció i per al lliurament obligatori a la Filmoteca de la Generalitat Valenciana, i també les despeses de doblatge o subtitulació a qualsevol de les llengües oficials de la Comunitat Valenciana.  
f) També integraran el cost de la producció les despeses de l'informe especial d'auditoria, únic document que s'admetrà a tràmit a l'efecte de justificació de la despesa de producció i la quantia de la inversió de la productora valenciana en el cas de coproduccions.   
g) L'import de l'impost sobre el valor afegit no serà computable com a cost de producció.  
- inversió del productor, la quantitat aportada per aquest amb recursos propis, amb recursos externs de caràcter reintegrable, o en concepte d'avançament a compte dels drets d'explotació de la producció.  
La inversió del productor es determinarà deduint del cost de la producció les subvencions percebudes o concedides i pendents de percepció, i les aportacions realitzades en concepte de coproductor o de productor associat per qualsevol administració, entitat o empresa pública, societats que gestionen directament o indirectament el servei públic de televisió o per empreses participades majoritàriament per aquelles.  
Per al reconeixement de la inversió del productor a l'efecte del règim d'ajudes regulades per aquesta ordre, l'empresa sol·licitant haurà de presentar declaració sobre aquestes subvencions o aportacions, justificant documentalment la seua quantia.  
6. Avaluació de les sol·licituds i resolució de les convocatòries.  
6.1 Per a la valoració de les sol·licituds es constituiran, segons els casos, diferents comissions avaluadores la composició i forma de funcionament de les quals es regulen en les normes particulars de cada modalitat.  
Els membres de les comissions avaluadores tenen facultats per a realitzar totes les comprovacions que estimen necessàries per a la millor avaluació dels projectes presentats.  
6.2 Vist l'informe de les comissions avaluadores, el director general de Promoció Cultural elevarà proposta de resolució a la consellera de Cultura, qui resoldrà l'adjudicació de les ajudes i la seua quantia.  
Aquesta resolució haurà de ser dictada en el termini màxim de quatre mesos a partir de l'acabament del termini de presentació de sol·licituds. En el cas que la convocatòria no siga resolta en el termini establert anteriorment, s'entendran desestimades totes les sol·licituds.  
6.3 L'import global màxim assignat a aquesta convocatòria és de 208 milions de pessetes, quantitat que es distribuirà entre les diferents modalitats d'ajuda de la manera següent:  
1. Ajudes a la producció de llargs metratges i sèries sobre projecte: 133.384.263 PTA.  
2. Ajudes a la producció de creacions audiovisuals de curta durada: 29.578.982 PTA  
3. Ajudes a la creació de guions: 4.800.000 PTA.  
4. Ajudes a la realització d'activitats cinematogràfiques promogudes pels ajuntaments dels municipis de la Comunitat Valenciana: 06.889.497 PTA.  
6.4. En el cas que algun beneficiari no procedesca a l'acceptació de l'ajuda concedida, hi haja alguna renúncia o es revoque alguna subvenció per alguna de les causes previstes en aquesta ordre, o bé es produeix qualsevol altre tipus d'economia en qualsevol modalitat per l'aplicació del que indica aquesta base, es podrà disposar de la quantitat resultant, mitjançant una nova resolució de la consellera de Cultura, per a incrementar la quantitat concedida a algun dels beneficiaris o per a incloure'n d'altres, inicialment exclosos per limitacions pressupostàries, en qualsevol de les modalitats previstes en aquesta ordre.  
De la mateixa manera, si l'interés de les sol·licituds presentades per a alguna de les ajudes ho aconsella, es podrien redistribuir, mitjançant una resolució de la consellera de Cultura, les quantitats inicialment assignades a cada una de les modalitats.  
7. Obligacions dels beneficiaris.  
7.1 Realitzar l'activitat objecte de la subvenció segons la documentació presentada.  
7.2 Comunicar a la Direcció General de Promoció Cultural qualsevol eventualitat o modificació que puga afectar el desenvolupament de l'objecte de la subvenció.  
7.3 Estar al corrent de les seues obligacions tributàries amb la Hisenda Pública i davant la Seguretat Social.  
7.4 Comunicar a la Conselleria de Cultura les subvencions rebudes per a la mateixa finalitat.  
7.5 Fer constar en tota producció audiovisual, publicació, fullet, programa, publicitat, etc. de l'activitat subvencionada, el patrocini de la Generalitat Valenciana.  
7.6 Justificar l'ús de la subvenció segons les normes específiques de cada una de les modalitats.  
7.7 Altres obligacions de caràcter particular que es determinen en les normes específiques de cada una de les modalitats.  
7.8 Les obligacions que amb caràcter general estableix l'article 47 del text refós de la Llei d'Hisenda Pública de la Generalitat Valenciana per als beneficiaris de subvencions a càrrec dels seus pressupostos.  
L'incompliment de qualsevol d'aquestes obligacions i també la infracció d'algun dels seus punts serà causa de revocació de la concessió de la subvenció i obligarà al reintegrament, si pertoca, de les quantitats percebudes.  
8. Acceptació de les subvencions.  
Concedida la subvenció, el beneficiari haurà de manifestar per escrit l'acceptació d'aquesta en un termini no superior a quinze dies comptats a partir de la recepció de la notificació de la concessió de l'ajuda (annex IV). Passat aquest termini sense rebre l'acceptació expressa, perdrà el dret a la subvenció concedida.  
9. Justificació i pagament de les subvencions.  
9.1 La tramitació del pagament de les subvencions començarà després de l'acreditació per part del beneficiari del compliment de les obligacions tant de caràcter general que estableix la base 7 d'aquest annex com les de caràcter particular que estableixen les normes específiques de les modalitats, i també la presentació de la documentació acreditativa exigida per a cada modalitat.  
9.2 Tota la documentació justificativa s'haurà de dirigir a la Direcció General de Promoció Cultural i es podrà presentar en el Registre General de la Conselleria de Cultura o en les direccions territorials de cada província en el termini que s'indica en cada cas.  
9.3 En el cas que aquests justificants no siguen documents originals, s'acceptaran fotocòpies compulsades pel funcionari habilitat a aquest efecte, o confrontades pel cap de la unitat administrativa corresponent.  
9.4 De tota manera, la percepció de l'ajuda estarà condicionada al compliment del que disposa l'Ordre de 7 de gener de 1991, de la Conselleria d'Economia i Hisenda, sobre el compliment de les obligacions tributàries del beneficiari amb la Hisenda Pública i davant la Seguretat Social.  
CAPíTOL II  
Ajudes per a la producció de llargs metratges   
i sèries sobre projecte per a 1995  
10. Objecte i quantia de les ajudes.  
Aquestes ajudes tenen per objecte el suport al finançament de llargs metratges i sèries valencians realitzats en 1995.  
Les ajudes que es concedeixen per a aquesta modalitat no podran excedir el 40% del cost de la producció.  
En els casos de coproducció, l'ajuda no podrà mai superar el 40% de la inversió de la productora valenciana, que s'haurà d'acreditar amb un document legal en què conste explícitament la quantia de la seua aportació.  
11. Beneficiaris.  
Podran optar a aquestes ajudes els projectes de realitzadors valencians presentats per productores inscrites en el Registre Administratiu d'Empreses Audiovisuals de la Comunitat Valenciana o que justifiquen haver sol·licitat aquesta inscripció.  
12. Requisitis de les produccions beneficiàries.  
Les produccions que opten a una d'aquestes ajudes s'hauran d'ajustar als requisits següents:  
12.1 La composició de l'equip tècnic i artístic haurà de tenir un 50% almenys d'elements valencians, tenint en compte les puntualitzacions següents:  
a) Personal artístic: 50% almenys entre protagonistes principals i secundaris, sense comptar-hi la figuració en qualsevol de les modalitats.  
b) Equip tècnic: 50% almenys del personal integrant dels equips que preveu aquest capítol en el model oficial de pressupost del Ministeri de Cultura (capítol 03: equip tècnic).  
12.2 El doblatge s'haurà de realitzar en estudis radicats a la Comunitat Valenciana, llevat que es justifique documentalment la necessitat de recórrer a altres empreses.  
12.3 El rodatge de la producció s'haurà de realitzar a la Comunitat Valenciana, llevat que es justifique que per necessitats del guió calen altres localitzacions.  
12.4 En el cas de les sèries audiovisuals, sols podran sol·licitar una ajuda les sèries de producció pròpia el risc de producció de les quals siga íntegrament assumit per l'empresa productora amb caràcter independent, i en cap cas no es podran concedir a les sèries en el procés de realització de les quals hi haja hagut un encàrrec o contracte de coproducció per part d'una televisió.  
12.5 Les imatges de les produccions audiovisuals sol·licitants d'una ajuda hauran de ser inèdites i haver-se gravat exclusivament per a la producció objecte de la sol·licitud de subvenció, i no podran d'haver-se utilitzat anteriorment en altres produccions, haver sigut objecte d'exhibició pública ni haver-se dedicat a qualsevol altra finalitat diferent de l'objecte de la subvenció.  
13. Documentació específica que ha d'acompanyar la sol·licitud.  
A més de la documentació que amb caràcter general expressa la base 4 d'aquest annex, les empreses sol·licitants hauran d'aportar:  
13.1 Acreditació de posseir els pertinents drets de propietat intel·lectual sobre el guió i, si s'escau, el d'opció sobre l'obra preexistent.  
13.2 En el cas de coproduccions, caldrà aportar còpia compulsada del contracte de coproducció o document legal on conste explícitament la inversió en la producció de l'empresa productora valenciana.  
13.3 Sis exemplars del projecte format per:  
1. Guió.  
2. Memòria resumida signada pel productor, el director i el guionista (màxim tres folis).  
3. Sinopsi del guió (màxim deu folis).  
4. Historial professional del productor, el director i el guionista.  
5. Pressupost de la producció segons el model que es facilitarà en les direccions territorials de Cultura.  
6. Pla de finançament raonat i documentat com cal mitjançant l'aportació, si s'escau, dels contractes o acords subscrits a aquest efecte.  
7. Pla d'explotació.  
8. Composició de l'equip tècnic i artístic.  
9. Declaració de participació de mitjans tècnics i artístics valencians (annex III).  
10. Data d'inici del rodatge, pla de treball amb indicació del temps de rodatge i localitzacions.  
14. Avaluació dels projectes i resolució de les sol·licituds  
14.1 Per a l'avaluació dels projectes presentats es constituirà una comissió avaluadora nomenada pel director general de Promoció Cultural i de la qual formaran part:  
- President: el director general de Promoció Cultural o persona en qui delegue.  
- Vicepresident: el director general de Mitjans de Comunicació Social o persona en qui delegue.  
- Secretari: el cap del Servei de Promoció Cultural i Mitjans Audiovisuals de la Conselleria de Cultura o persona en qui delegue.  
- Vocals: cinc membres nomenats per resolució del director general de Promoció Cultural.  
14.2. Els criteris que es tindran en compte per a la valoració dels projectes presentats són:  
- Interés i qualitat del guió.  
- El pressupost i l'adequació per a la realització del projecte.  
- El pla de finançament del projecte i viabilitat d'aquest.  
- Participació en la producció de mitjans tècnics i artístics valencians.  
15. Obligacions particulars dels beneficiaris  
A més de les obligacions que amb caràcter general s'estableixen en la base 7 d'aquest annex, els beneficiaris de les ajudes hauran de:  
15.1 Acreditar el cost de la producció o de la participació en el cas de coproducció mitjançant un informe especial d'auditoria en la forma que indica la base 16.1.1.  
15.2 Fer constar en els títols de crèdit la col·laboració de la Generalitat Valenciana.  
15.3 Dipositar una còpia de la producció subvencionada en format original i en perfectes condicions en la Filmoteca de la Generalitat Valenciana per al compliment de les seues finalitats.  
15.4 Concedir l'autorització a la Generalitat Valenciana per a la utilització de la producció en les activitats relacionades amb la política de promoció de l'audiovisual valencià.  
15.5 Realitzar el doblatge de la producció subvencionada a l'altra llengua oficial de la Comunitat Valenciana diferent de la utilitzada en la versió original.  
16. Justificació i pagament d'aquestes ajudes.  
16.1. La tramitació del pagament de les subvencions començarà després de l'acreditació per part dels beneficiaris del compliment de les obligacions de caràcter general establertes en la base 7 i també de les de caràcter particular que estableix la base 15 d'aquest annex, i de la presentació de la següent documentació justificativa:  
1. Acreditació del cost de la producció o de la participació en el cas de coproducció, exclusivament mitjançant un informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes. L'estat del cost de la producció i també la justificació de les partides integrats pel que fa a llargs metratges i sèries, es regiran pel que disposa per a llargs metratges la Resolució de 4 d'agost de 1990 (BOE 256/90) -amb la condició que tota la documentació justificativa haurà de correspondre a activitats realitzades en 1995, i per això els corresponents registres comptables del productor hauran de dur data d'aqueix exercici econòmic- i pel que estableix sobre això aquesta ordre.  
2. Justificant d'haver dipositat una còpia de la producció subvencionada en format original i en perfectes condicions en la Filmoteca de la Generalitat Valenciana per al compliment de les seues finalitats, i també dues còpies en VHS en la Direcció General de Promoció Cultural.  
En cas d'impossibilitat tècnica de lliurar aquesta còpia en el termini límit establert per al lliurament de justificants, es podrà presentar una còpia de treball adequadament muntada a falta d'ultimar els treballs de sonorització o doblatge, juntament amb el compromís escrit de lliurar abans del 15 de desembre de 1995 la còpia definitiva en els termes que estableix el paràgraf anterior.  
3. Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat, justificant documentalment la seua quantia, o bé declaració que la informació facilitada sobre això en la sol·licitud (base 4.2.3.) no ha experimentat variacions des de la data de presentació.  
4. Autorització a la Generalitat Valenciana per a la utilització de la producció en les activitats relacionades amb la política de promoció de l'audiovisual valencià (annex V).  
5. Acreditació d'haver realitzat el doblatge de la producció subvencionada a l'altra llengua oficial de la Comunitat Valenciana diferent de la utilitzada en la versió original, i de disposar d'una còpia de les dues versions.  
16.2 La presentació de justificants s'haurà de realitzar abans del 30 de novembre de 1995, data a partir de la qual el crèdit quedarà anul·lat i es perdrà el dret a cobrar l'ajuda concedida.  
16.3 L'incompliment d'algun d'aquests punts serà causa de revocació de la subvenció i obligarà, si s'escau, a la devolució de les quantitats percebudes.  
17. Retirada de documentació.  
Passat un mes des de la recepció de la notificació de la resolució de les ajudes, els interessats podran recollir cinc exemplars de la documentació presentada sobre el projecte en les direccions territorials de Cultura, i en quedarà un exemplar complet a l'arxiu de la Conselleria de Cultura que formarà part de l'expedient corresponent. Passats tres mesos sense que s'hagen retirat, la Conselleria de Cultura entendrà que els productors autoritzen la destrucció d'aquesta documentació.  
CAPíTOL III  
Ajudes per a la producció de creacions   
audiovisuals de curta durada  
18. Objecte de les ajudes  
Aquestes ajudes tenen per objecte el suport al finançament de creacions audiovisuals valencianes de curta durada.  
S'entendrà per audiovisual de curta durada la producció de caràcter audiovisual tant en suport de cine (format original 16mm o 35mm) com en suport de vídeo (format original U-Matic HB, polzada C o Betacam SP) amb una durada inferior a 60 minuts.  
19. Característiques de les ajudes.  
19.1 Les ajudes que es concediran no podran superar el 50% del pressupost total de la producció audiovisual documentat com cal.  
19.2 En els casos de coproducció, encara que siga amb organismes oficials o institucions públiques, l'ajuda no podrà mai superar el 50% de la inversió de la productora privada valenciana.  
20. Beneficiaris.  
Podran optar a aquestes ajudes els projectes de realitzadors valencians que tinguen un caràcter especialment artístic o cultural, presentats per productores inscrites en el Registre Administratiu d'Empreses Audiovisuals de la Comunitat Valenciana.  
21. Requisits de les produccions beneficiàries.  
21.1 La composició de l'equip tècnic i artístic haurà de disposar d'un 80% almenys d'elements valencians.  
21.2 El rodatge de la producció s'haurà de realitzar a la Comunitat Valenciana, llevat que es justifique documentalment que per necessitats del guió calen altres localitzacions.  
21.3 El doblatge s'haurà de realitzar en estudis radicats a la Comunitat Valenciana llevat que es justifique documentalment la necessitat de recórrer a altres empreses.  
22. Documentació específica que ha de portar la sol·licitud.  
A més de la documentació que amb caràcter general expressa la base 4 d'aquest annex, els sol·licitants d'aquestes ajudes hauran d'aportar la documentació següent:  
22.1 Acreditació de posseir els pertinents drets de propietat intel·lectual sobre el guió i, si s'escau, el de l'obra preexistent.  
22.2 En el cas de coproduccions caldrà aportar còpia compulsada del contracte de coproducció o document legal en què conste explícitament la inversió en la producció de la productora privada valenciana.  
22.3 Quatre exemplars del projecte de curt metratge format per:  
1. Guió.  
2. Historial professional del director i el guionista.  
3. Pressupost segons el model que es facilitarà en les direccions territorials de Cultura corresponents.  
4. Pla de finançament raonat i documentat com cal mitjançant l'aportació, si s'escau, dels contractes o acords subscrits a aquest efecte.  
5. Composició de l'equip tècnic i artístic.  
6. Declaració de participació de mitjans tècnics i artístics valencians (annex III).  
7. Data d'iniciació del rodatge, pla de treball amb indicació de temps de rodatge i localitzacions.  
8. Qualsevol altre document que segons l'interessat puga il·lustrar sobre el projecte.  
23. Avaluació dels projectes i resolució de les sol·licituds.  
23.1 Per a l'avaluació dels projectes presentats es constituirà una comissió avaluadora nomenada pel director general de Promoció Cultural i de la qual formaran part:  
- President: el director general de Promoció Cultural o persona en qui delegue.  
- Vicepresident: el director general de Mitjans de Comunicació Social o persona en qui delegue.  
- Secretari: el cap del Servei de Promoció Cultural i Mitjans Audiovisuals de la Conselleria de Cultura o persona en qui delegue.  
- Vocals: tres membres nomenats per resolució del director general de Promoció Cultural.  
23.2 Els criteris que es tindran en compte per a la valoració dels projectes presentats són:  
- Interés i qualitat del guió.  
- El pressupost i la seua adequació per a la realització del projecte.  
- El pla de finançament del projecte i viabilitat d'aquest.  
- Participació en la producció de mitjans tècnics i artístics valencians.  
24. Obligacions particulars dels beneficiaris.  
A més de les obligacions de caràcter general que estableix la base 7 d'aquest annex, els beneficiaris d'una d'aquestes ajudes hauran de:  
24.1 Acreditar el cost de la producció o de la participació en el cas de coproducció, mitjançant la presentació dels justificants de pagament corresponents.  
24.2 Fer constar en els títols de crèdit la col·laboració de la Generalitat Valenciana.  
24.3 Dipositar una còpia de la producció subvencionada en format original i en perfectes condicions en la Filmoteca de la Generalitat Valenciana per al compliment de les seues finalitats, i també dues còpies en VHS en la Direcció General de Promoció Cultural.  
24.4 Concedir l'autorització a la Generalitat Valenciana per a la utilització de la producció subvencionada en les activitats relacionades amb la política de promoció de l'audiovisual valencià.  
25. Justificació i pagament de les subvencions.  
25.1 La tramitació del pagament de les subvencions començarà després de l'acreditació per part dels beneficiaris del compliment de les obligacions de caràcter general que estableix la base 7 i de les de caràcter particular que estableix la base 24 d'aquest annex, i la presentació de la documentació acreditativa següent:  
1. Acreditació del cost de la producció o participació en el cas de coproduccions, mitjançant la presentació dels justificants de pagament corresponents.  
2. Justificant d'haver dipositat una còpia de la producció subvencionada en el format original especificat en el pressupost i en perfectes condicions en la Filmoteca de la Generalitat Valenciana, i també dues còpies en VHS en la Direcció General de Promoció Cultural.  
3. Declaració actualitzada sobre subvencions sol·licitades, percebudes o concedides i pendents de percepció per a la mateixa finalitat per altres administracions o institucions públiques o privades, justificant documentalment la seua quantia, o bé declaració que la informació facilitada sobre això en la sol·licitud (base 4.2.3.) no ha tingut cap variació des de la data de presentació.  
4. Autorització a la Generalitat Valenciana per a la utilització de la producció en les activitats relacionades amb la política de promoció de l'audiovisual valencià (model annex V).  
25.2 La presentació de justificants s'haurà de realitzar abans del 15 d'octubre de 1995, data a partir de la qual el crèdit quedarà anul·lat i es perdrà el dret a cobrar l'ajuda concedida.  
25.3 L'incompliment d'algun d'aquests punts serà causa de revocació de la subvenció i obligarà, si és el cas, a la devolució de les quantitats percebudes.  
26. Retirada de documentació.  
Passat un mes des de la recepció de la notificació de la resolució de les ajudes, els interessats podran recollir tres exemplars de la documentació presentada sobre el projecte en les direccions territorials de Cultura, i en quedarà un exemplar a l'arxiu de la Conselleria de Cultura que formarà part de l'expedient corresponent. Passats tres mesos sense que s'hagen retirat, la Conselleria de Cultura entendrà que els productors autoritzen la destrucció d'aquesta documentació.  
CAPíTOL IV  
Ajudes per a la creació de guions de llargs metratges   
cinematogràfics i sèries de ficció  
27. Objecte de les ajudes.  
Aquestes ajudes tenen per objecte estimular la creació en el camp audiovisual a partir del suport a l'escriptura de guions originals de llargs metratges cinematogràfics i sèries de ficció.  
28. Característiques de les ajudes.  
28.1 Es concediran fins a un màxim de 6 ajudes de 800.000 pessetes cada una.  
28.2 Els autors dels guions conservaran tots els drets que legalment els corresponguen sobre els guions que siguen objecte d'ajuda.  
29. Beneficiaris.  
Podran optar a aquestes ajudes els guions de guionistes valencians presentats bé a títol individual o per empreses de producció inscrites en el Registre Administratiu d'Empreses Audiovisuals de la Comunitat Valenciana.  
30. Documentació específica que ha de portar la sol·licitud.  
A més de la documentació que amb caràcter general expressa la base 4 d'aquest annex, els sol·licitants d'ajudes hauran d'aportar:  
30.1 Currículum acadèmic i professional del guionista.  
30.2 Autorització del propietari dels drets en el cas que el projecte es base en una obra literària o en qualsevol altre mitjà que requeresca el permís.  
30.3 En el cas que el sol·licitant siga una empresa de producció, haurà de presentar una còpia del contracte o, si no n'hi ha, de la carta d'encàrrec de l'escriptura del guió per al qual se sol·licita l'ajuda, a un guionista, i l'escrit d'acceptació d'aquest.  
30.4 Quatre exemplars del projecte de guió format per:  
1. Memòria explicativa del projecte d'escriptura, amb inclusió d'una sinopsi argumental detallada.  
2. En cas d'optar per la modalitat de sèrie, s'haurà de presentar un resum de la temàtica i línia argumental del conjunt d'aquesta, i també una sinopsi argumental detallada de tres capítols, en cas de tractar-se de capítols de durada inferior a 30 minuts, o de dos si els capítols tenen una durada entre els 30 i els 60 minuts cada un.  
3. Mostra del treball per al qual se sol·licita l'ajuda, amb una extensió no inferior a l'equivalent aproximat a cinc minuts de projecció.  
30.5 Qualsevol altra dada documental o document relacionat amb el projecte objecte de sol·licitud, que els interessats consideren convenient aportar.  
31. Avaluació dels projectes i resolució de les sol·licituds.  
31.1 Per a l'avaluació dels projectes presentats pels sol·licitants, es constituirà una comissió avaluadora nomenada pel director general de Promoció Cultural i de la qual formaran part:  
- President: el director general de Promoció Cultural.  
- Vicepresident: el cap del Servei de Promoció Cultural i Mitjans Audiovisuals.  
- Secretari, sense vot: un funcionari del Servei de Promoció Cultural i Mitjans Audiovisuals.  
- Vocals: tres membres nomenats pel resolució del director general de Promoció Cultural.  
31.2 Els criteris que es tindran en compte per a la valoració dels projectes presentats són:  
- Interés temàtic i argumental.  
- Adequació dels nivells de llenguatge a l'estil de la narració.  
- Domini dels recursos expressius.  
- Utilització del valencià.  
- Viabilitat del projecte des del punt de vista de la seua producció i comercialització posterior.  
31.3 Els beneficiaris es comprometen a finalitzar els guions objecte de l'ajuda abans del 15 d'octubre de 1995, data límit en què s'hauran de lliurar en el Registre General de la Conselleria de Cultura o en les direccions territorials de Cultura corresponents tres còpies del guió definitiu, mecanografiades i enquadernades.  
En el cas que el nivell de qualitat s'estime insuficient, la comissió avaluadora podrà elevar una proposta de modificació de l'ajuda concedida.  
32. Obligacions particulars dels beneficiaris.  
A més de les obligacions que amb caràcter general estableix la base 7 d'aquest annex, els beneficiaris d'aquestes subvencions estaran obligats a fer constar, en cas de la realització de la pel·lícula o la sèrie, el patrocini de la Conselleria de Cultura de la Generalitat Valenciana en la realització del guió.  
33. Justificació i pagament de les ajudes.  
La tramitació del pagament de les ajudes començarà després de l'acreditació per part del beneficiari del compliment de les obligacions que amb caràcter general s'estableixen en la base 7 i, si s'escau, les de caràcter particular que estableix la base 32 d'aquest annex, i després del preceptiu informe favorable de la comissió avaluadora, en els termes que s'indiquen en la base 31.3 d'aquest annex.  
34. Incompatibilitats. Supòsits exclosos.  
L'ús d'aquestes ajudes és incompatible amb el simultani de qualsevol altra, siga d'entitat pública o privada per al mateix treball. Qualsevol alteració unilateral, per part del beneficiari, de les condicions que s'han tingut en compte per a la concessió de l'ajuda podrà donar lloc a la modificació o anul·lació, si convé, de la resolució de concessió.  
35. Retirada de documentació.  
Passat un mes des de la recepció de la notificació de la resolució d'aquestes ajudes, els interessats podran recollir tres exemplars del projecte de guió presentat junt amb la sol·licitud en les direccions territorials de Cultura, i en quedarà un exemplar a l'arxiu de la Conselleria que formarà part de l'expedient corresponent. Passats tres mesos sense que s'hagen retirat, la Conselleria de Cultura entendrà que els sol·licitants autoritzen la destrucció d'aquesta documentació.  
De la mateixa manera, els beneficiaris que hagen presentat el guió definitiu dins del termini que estableix la base 31.3. d'aquest annex, podran retirar-ne dos exemplars, passat un mes a partir de la finalització d'aquest termini.  
CAPíTOL V  
Ajudes per a la realització d'activitats de caràcter  
cinematogràfic promogudes pels ajuntaments   
dels municipis de la Comunitat Valenciana  
36. Objecte de les ajudes.  
Aquestes ajudes tenen per objecte potenciar la difusió cinematogràfica a partir del suport a la realització d'activitats en aquest camp promogudes pels ajuntaments dels municipis de la Comunitat Valenciana.  
37. Característiques de les ajudes.  
L'import d'aquestes ajudes no podrà superar el 50% del pressupost total de les activitats de caràcter cinematogràfic que realitze l'ajuntament durant 1995.  
38. Beneficiaris.  
Podran sol·licitar aquestes ajudes les corporacions locals de la Comunitat Valenciana que duguen a terme activitats de caràcter cinematogràfic durant 1995.  
39. Documentació específica que ha de portar la sol·licitud  
A més de la documentació que amb caràcter general s'expressa en la base 4 d'aquest annex, els ajuntaments sol·licitants hauran de presentar:  
39.1 Proposta concreta d'activitats cinematogràfiques a realitzar durant 1995, documentada com cal, i pressupost previst.  
39.2 Memòria, si s'escau, de les activitats cinematogràfiques realitzades per l'ajuntament peticionari durant 1994.  
40. Resolució de les sol·licituds.  
40.1 Per a l'avaluació dels projectes presentats es constituirà una comissió avaluadora nomenada pel director general de Promoció Cultural i de la qual formaran part:  
- President: el director general de Promoció Cultural o persona en qui delegue.  
- Vicepresident: el cap del Servei de Promoció Cultural i Mitjans Audiovisuals de la Conselleria de Cultura o persona en qui delegue.  
- Vocals: tres membres nomenats per resolució del director general de Promoció Cultural.  
40.2 Els criteris que es tindran en compte per a la valoració de les sol·licituds seran:  
- Interés cultural de la proposta.  
- Incidència social.  
- Suport a noves iniciatives.  
41. Obligacions particulars dels beneficiaris.  
A més de les obligacions que amb caràcter general estableix la base 7 d'aquest annex, els beneficiaris de les ajudes hauran de:  
41.1 Presentar memòria de les activitats cinematogràfiques realitzades, adjuntant fullets, cartells i tota la documentació il·lustrativa de l'activitat que consideren oportuna.  
41.2 L'ajuntament beneficiari haurà de fer constar en totes les activitats cinematogràfiques que realitze, i en la documentació informativa o publicitària que duga l'activitat, com a mínim a partir de la data de notificació de la resolució de la concessió de l'ajuda, la col·laboració de la Generalitat Valenciana.  
42. Justificació i pagament de les subvencions  
42.1 La tramitació del pagament de les subvencions es realitzarà en un sol lliurament i començarà després de la presentació per part del beneficiari de la documentació justificativa següent:  
1. Certificat expedit per l'ajuntament de l'ús de la subvenció per al fi previst. Aquest certificat haurà de justificar les despeses per una quantia equivalent, almenys, al doble de la quantitat subvencionada.  
2. Memòria de les activitats cinematogràfiques realitzades, adjuntant fullets, cartells, programes, material publicitari i tota la documentació il·lustrativa de l'activitat que s'haja editat, on conste la col·laboració de la Generalitat Valenciana.  
42.2 La presentació de justificants s'haurà de fer abans del 30 de novembre de 1995, data a partir de la qual el crèdit quedarà anul·lat i es perdrà el dret a cobrar l'ajuda concedida.  
ANNEX II  
Model de sol·licitud  
(Nom)..., DNI/NIF ..., amb domicili a ..., carrer/plaça ..., núm. ..., CP ..., tel. ..., en nom propi o com a ... de l'empresa/ajuntament ... (ratlleu allò que no pertoque), amb CIF ..., domiciliada a ... carrer/plaça ..., núm. ..., CP ..., tel. ..., Fax ..., inscrita en el Registre Administratiu d'Empreses Audiovisuals de la Comunitat Valenciana amb el núm. ...  
EXPOSE:  
- Que vull acollir-me a l'Ordre de de 1995, de la Conselleria de Cultura, sobre ajudes al sector audiovisual de la Comunitat Valenciana per a 1995.  
- Que d'acord amb les bases, complesc els requisits que se sol·liciten i em compromet al compliment de les obligacions que estableixen, i adjunte tota la documentació requerida. Per això,  
SOL·LICITE: una ajuda per a la modalitat següent:  
(marqueu amb una creu la modalitat en què sol·liciteu ajuda. Feu una sol·licitud per cada ajuda)  
Modalitats d'ajuda:  
1. Ajudes a la producció de llargs metratges i sèries sobre projecte. Títol:  
2. Ajudes per a la producció de creacions audiovisuals de curta durada. Títol:  
3. Ajudes a la creació de llargs metratges cinematogràfics i sèries de ficció. Títol:  
4. Ajudes a la realització d'activitats de caràcter cinematogràfic promogudes pels ajuntaments de la Comunitat Valenciana.  
L'import de l'ajuda s'haurà d'ingressar en el c/c núm. ... del banc o caixa d'estalvis ..., sucursal ..., carrer/plaça ..., titular ... (el nom del titular del c/c haurà de ser el mateix que el del sol·licitant de la subvenció.)  
..., ... de ... de 1995  
Signatura  
CONSELLERIA DE CULTURA DE LA GENERALITAT VALENCIANA  
Direcció General de Promoció Cultural  
ANNEX III  
Declaració de participació de mitjans   
tècnics i artístics valencians  
Modalitat d'ajuda a què s'acull (indiqueu el nom complet de la modalitat):  
Títol de la producció per a la qual se sol·licita l'ajuda:  
1. Director:  
2. Guionista:  
3. Músic:  
4. Productor:  
5. Personal artístic:  
- protagonistes  
- principals  
- secundaris  
6. Equip tècnic:  
- fotografia  
- decoració  
- sastreria  
- maquillatge  
- perruqueria  
- efectes especials  
- elèctrics  
- altres  
7. Localitzacions  
8. Estudis de muntatge/edició  
- Percentatge de participació apartat 5:  
- Percentatge de participació apartat 6:  
..., ... de... de 1995  
Signatura  
CONSELLERIA DE CULTURA DE LA GENERALITAT VALENCIANA  
Direcció General de Promoció Cultural  
ANNEX IV  
Acceptació de la subvenció i compromís de compliment   
d'obligacions  
(Nom)..., NIF..., en nom propi/com a ... de l'empresa/ajuntament ... (ratlleu allò que no pertoque), inscrita en el Registre Administratiu d'Empreses Audiovisuals de la Comunitat Valenciana amb el núm. ..., beneficiari d'una ajuda econòmica de ... PTA, corresponent a la modalitat ... (indiqueu-ne el nom complet), i per al projecte ... (indiqueu el nom de la producció, guió o activitat subvencionada), concedida per resolució de ..., de la Conselleria de Cultura, a l'empara de l'Ordre de ... de 1995, de la Conselleria de Cultura, per la qual es convoquen ajudes per al sector audiovisual valencià per a 1995.  
Faig constar l'acceptació de l'ajuda, i em compromet al compliment de totes les obligacions que estableix l'esmentada ordre.  
..., ... de... de 1995  
Signatura  
CONSELLERIA DE CULTURA DE LA GENERALITAT VALENCIANA  
Direcció General de Promoció Cultural  
ANNEX V  
Autorització d'utilització de la producció subvencionada  
(Nom) ..., amb DNI/NIF ..., com a representant autoritzat de l'empresa ..., CIF ..., amb domicili a ..., carrer/plaça ..., CP ..., inscrita en el Registre Administratiu d'Empreses Audiovisuals de la Comunitat Valenciana amb el núm ..., beneficiària d'una subvenció corresponent a la modalitat ... (indiqueu el nom complet), per a la producció ..., concedida a l'empara de l'Ordre de ..., de la Conselleria de Cultura, per la qual es concedeixen ajudes a l'audiovisual valencià per a 1995.  
Autoritze la Generalitat Valenciana a la utilització d'aquesta producció en activitats relacionades amb la política de promoció de l'audiovisual valencià.  
..., ... de... de 1995  
Signatura  
CONSELLERIA DE CULTURA DE LA GENERALITAT VALENCIANA  
Direcció General de Promoció Cultural


Còpia Permalink ELI